Pink Panteri
<s>Pink Panteri je ime koje je Interpol dodelio međunarodnoj kriminalnoj grupi koja se bavi krađom nakita.</s><s>Ime je dobila po istoimenom filmu The Pink Panther, i odgovorna je za neke od najsmelijih i najglamuroznijih pljački u istoriji, zbog čega neki kriminolozi članove ove grupe nazivaju i umetnicima.</s>

<s>Njihove mete su se nalazile u nekoliko država i kontinenata, od kojih se pljačka u Japanu smatra za najveću i najuspešniju.</s><s>Svojevremeno je londonski list "Gardijan" primetio da na nesreću Interpola i policija iz dvadesetak zemalja u kojima su operisali, ova banda poseduje određeni stil i glamur i skoro neobaveznu nonšalanciju s kojom pljačka juvelirnice samo za najbogatije.</s>

<s>Neke bezbedosne agencije smatraju da je zbog smelih pljački u Dubaiju, Švajcarskoj, Japanu, Francuskoj, Lihtenštajnu, Nemačkoj, Luksemburgu, Španiji i Monaku grupa odgovorna za krađu preko 500 miliona dolara.</s>

<s>U Bernu je, početkom 2012. godine, održan i sastanak stotinak policajaca iz dvadesetak zemalja koji su tri dana razgovarali o "Pink Panterima", jer im je svima zadatak da ih strpaju iza rešetaka.</s>

<s>Zvaničnici Interpola kažu da je proteklih godina uhapšeno 25, a da se istraga vodi potiv 400 pripadnika ili saučesnika "Pink Pantera".</s>

<s>Napadi 
Prema Interpolu, grupu čini nekoliko stotina članova, većina njih iz Srbije.</s><s>Ipak, drugi izvori navode da je grupa sačinjena od najmanje 60 članova od kojih je polovina iz Crne Gore.</s><s>Nekoliko članova grupe su i bivši vojnici sa nasilnom prošlošću.</s><s>Govore više različitih jezika i poseduju pasoše sa lažnim podacima.</s>

<s>Grupa je prvi put privukla pažnju javnosti 1993. godine kada je izvršila pljačku dijamanata u vrednosti od 500.000 funti u oblasti Mejfer u centru Londona.</s><s>Lopovi su sakrili dijamante u kutijici sa kremom za lice, tako oponašajući scenu iz filma Povratak Pink Pantera.</s><s>U maju 2005. godine, Graf, ekspert za dijamante iz Londona, bio je meta napada u kome je opljačkano skoro milion funti u nakitu.</s><s>Tri čoveka su bila osumnjičena da stoje iza pljačke, od kojih je jedan bio naoružan.</s><s>Graf je bio opljačkan i 2002. godine kada mu je ukradeno 23 miliona funti, od čega su mu 3 miliona vraćena 2 godine kasnije.</s><s>Jedan od lopova je osuđen na 15 godina u julu 2004.</s>

<s>Tokom 21. veka u razmaku od samo 6 godina Pink Panteri su opljačkali 120 prodavnica u više od dvadeset zemalja.</s><s>Na udaru grupe su bili Dubai, Ženeva, Japan, London, Danska, Monako, Francuska, Švajcarska, UAE, Amerika.</s><s>Njihova posvećenost detaljima im je omogućila toliko uspeha u ovim poduhvatima.</s><s>Pre pljačke u Bijaricu ofarbali su sve klupe u blizini draguljarnica kako bi sprečili nekoga da na njih sedne i vidi ih u akciji.</s>

<s>Grupa je osumnjičena da je učestvovala u najmanje dve takozvane „ polomi i zgrabi“ pljačke zlatara u tokijskom okrugu Ginza.</s><s>Prva, 2004. godine, bila je teška 3.5 miliona jena u draguljima.</s><s>U drugoj, juna 2007. godine, ukradeno je nakita u vrednosti od 284 miliona jena.</s><s>U toj pljački Rifat Hadžiahmetović i Radovan Jelušić isprskali su suzavcem 3 prodavačice i potom ukrali krunu, ogrlice i drugi nakit i pobegli iz radnje.</s>

<s>Grupa je takodje poznata po svojim smelim bekstvima i pokušajima da provale u izabrane radnje.</s><s>2005. godine su opljačkali draguljarnicu u Sen Tropeu noseći majice u cvetnom dezenu da bi posle pobegli gliserom.</s><s>Pre nego što će opljačkati Grafovu draguljarnicu 2008. u Dubaiju, 8 članova grupe su sa dve limuzine provalili kroz izlog, ukravši satove i druge dragocenosti u vrednosti od 8 miliona funti.</s><s>U narednoj akciji 4 pripadnika grupe su decembru 2008. obučeni kao žene opljačkali francusku juvelirnicu Hari Vinston u Parizu.</s><s>Banda je napustila radnju noseći preko 100 miliona dolara (60 miliona funti) u dragocenostima.</s><s>U Francuskoj su nakon toga „osvanuli“ i oglasi u kojima se nudila nagrada od milion dolara za bilo kakvu informaciju koja bi dovela do hapšenja .</s>

<s>Veruje se da je i pljačka teška 65 miliona dolara 6. avgusta 2009. u Londonu delo iste grupe.</s><s>Glavni povod za ovu tvrdnju je to što čovek koji je opljačkao Grafovu radnju u ulici nije krio svoje lice, sugerišući da su u stanju da šminkom izmene svoja lica kao u filmu Nemoguća misija.</s>

<s>U avgustu 2012. godine, policija u Beču uhapsila je četiri pljačkaša i dva osumnjičena za pružanje logističke podrške, koji su koordinirali delovanje bande, a žive u Beču.</s><s>Njima se pripisuju tri pljačke zlatara u 2. bečkom okrugu u februaru i martu, jedna pljačka u 21. okrugu i jedna provala u 21. okrugu</s>

<s>Hapšenja i bekstva 
Prema navodima Ronalda Nobla, čelnika Interpola, lopovi su identifikovani DNK analizom.</s><s>2005. godine, dva muškarca i jedna žena su uhapšeni u Beogradu.</s><s>U oktobru 2007.godine osuđeni su pred sudom u Srbiji zbog krađe ogrlice Kontesa de Vandom u Tokiju, vredne približno 15 miliona funti.</s><s>Ta pljačka se dogodila marta 2004.</s><s>I to je najveća pljačka nakita u istoriji Japana.</s><s>Vodja grupe je osuđen na 7 godina, dok su ostala dva člana dobili manje kazne.</s>

<s>Tri člana grupe iz Srbije su proglašena krivim za pljačke u Bijaricu, Kanu, Kurševelu i Sen Tropeu pred sudom u Šamberiju 2008. godine.</s><s>Dva su osuđena na zatvorske kazne od 6 i 10 godina.</s>

<s>Rifat Hadžiahmetović, osumnjičen za pljačku u Ginzi tržnom centru 2007.godine, uhapšen je na aerodromu u Larnaki sa lažnim bugarskim pasošem u martu 2008. godine.</s><s>Na Kipru je odslužio kaznu zbog putovanja sa lažnim ispravama, pre nego što je izručen španskim vlastima.</s><s>Španija ga je potom izručila Japanu gde je osuđen na kaznu od 10 godina u septembru 2011.</s><s>Njegov saučesnik, Radovan Jelušić, uhapšen je u Italiji 2010. za posebno krivično delo pa je potom izručen Crnoj Gori.</s>

<s>20.juna 2009. francuska policija u Monte Karlu zadržala je 3 člana grupe pošto su primećeni kako se muvaju oko draguljarnica u Monaku.</s><s>Uhapšeni su na Kazino skveru, nakon što im je naređeno da legnu na zemlju, stavljene su im lisice.</s>

<s>Jedan od troje uhapšenih, Dragan Mikić, posebno je zanimljiv istražnim organima.</s><s>On je iz Srbije, nalazi se na Interpolovoj listi najtraženijih, i vrlo moguće da je jedan od vođa Pink Pantera.</s><s>Bio je ubekstvu od 2005.</s><s>Kada je uz pomoć merdevina i naoružanih saučesnika pobegao iz zatvora.</s>

<s>Glavna figura Pink Pantera, Mitar Marjanović, uhapšen je u Rimu 8. marta 2012. godine, nakon što su 2 njegova saučesnika u pljački počinjenoj mesec dana ranije prilikom bekstva ispustili ukradene predmete sa Marjanovićevim otiscima prstiju.</s>

<s>14. marta 2012.</s><s>U Atini su uhapšena još 3 člana grupe.</s><s>Dvojica su bili Srbi, starosti 20 i 36 godina, i uhapšeni su prilikom izviđanja draguljarnica za pljačku.</s><s>Bili su sumnjivi policijskoj patroli zbog perika koje su nosili.</s><s>Dali su se u beg i tom prilikom je 36-godišnji uhapšeni pištoljem pucao i ranio policajca tokom potere.</s><s>Obojica su potom uhapšeni i odali trećeg člana grupe, četrdesettrogodišnju državljanku Srbije Oliveru Vasić Ćirković.</s><s>U julu 2012.</s><s>Olivera je pobegla iz atinskog zatvora tako što je pretukla čuvara i ukrala joj ključeve.</s>

<s>U oktobru 2012. godine su, pod optužbom da su izvršili četiri pljačke zlatara u Beču i Salcburgu, pred Zemaljskim sudom u Salcburgu osuđeni na dugogodišnje zatvorske kazne.</s><s>Mihajlo M. (30) i Nikola B. (24) su ukrali nakit u vrednosti od 1,8 miliona evra, i sredinom maja su se u pratnji svog advokata Nikolausa Rasta predali bečkoj policiji.</s><s>Obojica su pred sudom priznali krivična dela, ali iz straha, zbog navodnih drugih članova bande, nisu želeli da daju detaljnije podatke.</s>

<s>Da im ne polazi uvek sve za rukom ilustruje "slučajno" hapšenje člana bande Duška Poznana, osumnjičenog za pljačke u Dubaiju i Lihtenštajnu.</s><s>Naime, oktobra 2008.</s><s>Poznan je, sa još jednim saučesnikom, obilazio Monako, kvart u kome se nalaze ekskluzivne prodavnice Kartije, Ermes i Luj Viton i dok je prelazio ulicu udario ga je automobil.</s><s>On je prvo odbio medicinsku pomoć, ali kada su ga konačno odvezli u bolnicu, policajac ga je prepoznao sa Interpolove poternice.</s><s>Policija je uspela i da, nakon pljačke u Dubaiju, u zapaljenom audiju pronađe ugovor o iznajmljivanju auta sa brojem mobilnog telefona, koji ih je odveo do šest članova "Pink Pantera", između ostalih i Bobana Stojkovića.</s>

<s>Reference</s>

<s>Spoljašnje veze 
 -{The Pink Panthers, The New Yorker, David Samuels, 2010 }-</s>

<s>Organizirani kriminal</s>

